VisionPLUS

**VisionPLUS**, ֆինանսական ծրագրային հավելված է, որը մշակվել է First Data Corporation-ի կողմից։ Սկզբնապես այն ստեղծվել է Paysys Research and Development Group-ի կողմից։ Այս հավելվածը հիմնականում օգտագործվում է բանկերի և գործարքների մշակմամբ զբաղվող ընկերությունների կողմից՝ վարկային քարտերով գործարքների մշակման համար։ Այն պահպանում և մշակում է վարկային, դեբետային, կանխավճարային, փակ վարկային հաշիվների և նմանատիպ ֆինանսական գործարքներ՝ ներառյալ Visa, MasterCard, American Express, Europay և մասնավոր ապրանքային նշաններով գործարքներ։ Աշխարհում ավելի քան 600 միլիոն քարտեր մշակվում են այս հավելվածի տարբեր տարբերակների միջոցով։

## Մոդուլներ
VisionPLUS-ը բաղկացած է տարբեր մոդուլներից, որոնք միասին աշխատելով՝ կառավարում են հաշիվների ամբողջ կենսաշրջանը։ VisionPLUS-ը հնարավորություն է տալիս ֆինանսական հաստատություններին ինքնուրույն կարգավորել իրենց արտադրանքի առանձնահատկությունները և ֆունկցիոնալ հնարավորությունները։

### VisionPLUS-ի հիմնական ֆունկցիոնալ մոդուլները ներառում են
* Վարկային որոշումների կառավարում                     (CDM)  - Վարկային հայտերի մշակում և հաշվի բացում:
 * Վարկային կառավարման համակարգ                        (CMS)  - Հաշվի վարկային մշակման մոդուլ, որը նաև սպասարկում է դեբետային և կանխավճարային քարտերի հաշիվները։ 
 * Վերլուծության և հետևման մոդուլ                      (CTA)  - Ժամկետանց հաշիվների հավաքագրման և հետևման մոդուլ: 
 * Հաշիվների սպասարկման կառավարում                     (ASM)  - Հաճախորդների սպասարկման մոդուլ:
 * Ֆինանսական հաստատման համակարգ                       (FAS)  - Ֆինանսական գործարքների հաստատման մոդուլ:
 * Նամակների հետևման համակարգ                          (LTS)  - Նամակների գեներացման մոդուլ:
 * Անվտանգության ենթահամակարգ                          (SSC)  - Ընդհանուր ալգորիթմների համակարգ (նախկինում՝ Անվտանգության ենթահամակարգ):
 * Համաշխարհային անվտանգության համակարգ                (WSS)  - Օգտագործողների հասանելիության կառավարում:
 * Փոխհատուցման հետևման համակարգ                       (ITS)  - Վիճարկումների հետևման մոդուլ:
 * Գործարքների կառավարման համակարգ                    (TRAMS) - Խմբային գործարքների առաջնային մշակման մոդուլ:
 * Վաճառողների բանկային քարտերի համակարգ               (MBS)  - Վաճառողների սպասարկման համակարգ:
 * VisionPLUS հաղորդագրությունների փոխանակման համակարգ (VMx)  - XML հաղորդագրությունների դարպաս դեպի VisionPLUS:
 * Հիերարխիկ կազմակերպությունների համակարգ             (HCS)  – Աջակցում է կոմերցիոն քարտային արտադրանքներին՝ խորը հիերարխիաներով:
 * Հավատարմության կառավարման համակարգ                  (LMS)  - Հավատարմության ծրագրերի կառավարում՝ հիմնված գործարքային ակտիվության և հաշվի իրադարձությունների վրա
 * EMV սկրիպտավորման համակարգ                          (ESS)  - Կանոնների շարժիչի վրա հիմնված EMV սկրիպտների կառավարում:
 * Բանալիերի կառավարման համակարգ                       (KMS)  - Գաղտնագրային բանալիերի կառավարում մագնիսական և EMV չիպային քարտերի համար:
 * Առաջարկների կառավարման համակարգ                     (OMS)  - Մարքեթինգային արշավների կառավարում հաշիվ ունեցող անձանց համար:
CMS-ը հիմնական մոդուլն է և կարևոր դեր ունի, քանի որ հաշվի հետ կապված բոլոր գործողությունները գրանցվում են CMS մոդուլում։

VisionPLUS ծրագրային ապահովումը ներկայացվել է Paysys International Inc.-ի կողմից 1996 թվականին։ 2001 թվականին First Data Corporation-ը ձեռք բերեց Paysys-ը, և այդ պահից սկսած VisionPLUS-ը սկսեց վաճառվել First Data-ի կողմից Եվրոպայում և այլ տարածաշրջաններում։

### Տարբերակներ
* 1981 – PaySys International-ը հիմնադրվել է որպես Credit Card Software, Inc. (CCS)
* 1982 – CCS-ը թողարկեց իր առաջին արտադրանքը՝ CardPac, որի հիմնական շուկան բանկային քարտերի ոլորտն էր (միայն Visa և MasterCard գործարքների մշակում)
* 1988 – Vision21 թողարկվեց CCS International-ի կողմից՝ մասնավոր ապրանքանիշով քարտերի շուկայի համար
* 1991 – VisionPLUS թողարկվեց՝ նախատեսված լինելով ինչպես մասնավոր ապրանքանիշով, այնպես էլ բանկային քարտերի շուկայի համար
* 1995 – CCS-ը փոխեց անունը՝ դառնալով PaySys International, Inc.
* 1998 – PaySys-ը թողարկեց VisionPLUS 2.5 տարբերակը
* 2000 – Թողարկվեց VisionPLUS 8.0 տարբերակը
* 2001 – First Data-ն ձեռք բերեց VisionPLUS-ը PaySys International-ից
* 2006 – First Data-ն թողարկեց VisionPLUS 8.01 տարբերակը
* 2007 – First Data-ն թողարկեց VisionPLUS 8.15 տարբերակը
* 2008 – First Data-ն թողարկեց VisionPLUS 8.17 տարբերակը
* 2011 – First Data-ն կրճատեց VisionPLUS-ի ԱՄՆ-ում գործող հիմնական մշակողների մեծամասնությանը։ Ծրագրի զարգացումն ու սպասարկումը տեղափոխվեց Սինգապուր և Հնդկաստան
* 2013 – First Data-ն թողարկեց VisionPLUS 8.44 տարբերակը

Ծրագրային հատկությունների թարմացումներով և վճարային համակարգերի (օրինակ՝ Visa, MasterCard, American Express և JCB) կողմից ներկայացվող համապատասխանության պահանջներով պայմանավորված՝ First Data ընկերությունն ամեն տարի երկու անգամ թողարկում է թարմացումներ։ Բացի այդ, պարբերաբար թողարկվում են նաև փուլային ֆունկցիոնալ թարմացումներ և լրիվ նոր մոդուլներ (արտադրանքներ)։ Այս թողարկումները նշվում են որպես VisionPLUS 8.nn, որտեղ nn-ը ներկայացնում է 01-ից մինչև 99 միջակայքում գտնվող թիվ։

## Ծանոթագրություններ

## Արտաքին հղումներ
* An Analysis of Interchange Tracking systems.

Կատեգորիա:Անվտանգության տեխնիկա
Կատեգորիա:Բանկային համակարգ
Կատեգորիա:Ծրագրային ապահովում
Կատեգորիա:Տեղեկատվական տեխնոլոգիաներ
Կատեգորիա:Ֆինանսներ